als_Latn dik_Latn sag_Latn
Gjepurat e “opinionistëve”
Nga Arkiva
Pse humbni kohën me këto gjepura, o “analistë” të “Opinionit”? Blendi Fevziu fyellit në një vrimë i bie. Djathtistët nuk pushojnë së thëni se opozita do t’i fitojë zgjedhjet. I kapi deliri i madhështisë në vitin 2013. Opinioni trumbetonte me ton të lartë “sukseset”. Populli të mohoi. Sot po flisni se opozita do të fitojë në 2017-ën?! Sondazhet që ju prezantoni janë krejt të sajuara nga “specialistë” që një numër i konsiderueshëm e elektoratit të majtë janë të pakënaqur dhe këta “analistë”, si Mark Marku, të cilin nuk e dëgjova të paktën vetëm një herë të flasë rrjedhshëm. Artan Hoxha vetëm mohon dhe nxin gjithçka. E mori veten kodoshi pas atij “thashethemit” se kishte bashkëpunuar me sigurimin. Shkullakut i acarohen nervat kur i kujtojnë 1.000.000 votat, ndaj nxiton të thotë se 72% nuk e duan qeverinë. Kë duan, opozitën? Ajo di vetëm të shajë, të bëjë thirrje për armatosjen e popullit, pa prezantuar një alternativë të besueshme. Nuk ka një vizion të qartë. Të gjithë deputetët (ata që trimërohen e dalin në podium) i mbajnë ison thirrësit (Sali Kallashnikovit) për armatosjen e popullit. Po kështu edhe opinionistët e sipërpërmendur dhe dy-tre të tjerë, të drejtuar nga Blendi Fevziu. E gjithë kjo ushtri, deputetë dhe këta “analistët”, si nuk thanë një fjalë kundërshtuese? Analiza pa asnjë farë vlere bëjnë këta. Të dhembin sytë kur grinden, sepse ne e dimë që ata nuk janë vetvetja. Sa shumë fjalë e fjali mund të thuash e të shkruash për këtë lloj specie! Faleminderit DITA! Me shumë respekt dhe konsideratë!
Letër e nënshkruar,
Sheref Mata, Kuçovë
Ende pa komente
Je i mirëpritur. Bëhu i pari që komenton këtë artikull. Kujdes etikën.Komento
als_Latn war_Latn als_Latn als_Latn swh_Latn als_Latn als_Latn